
Samsung пуска 990 EVO Plus SSD с най-добрата в класа си скорост и PCIe 4.0

Осигурява подобрена производителност и енергийна ефективност с капацитет до 4 TB
[bookmark: _heading=h.gjdgxs]Показва висока производителност със случайни скорости на четене и запис от 1050K IOPS и 1400K IOS съответно

СЕУЛ, Корея – 25 септември, 2024 –  Samsung Electronics Co., Ltd., световен лидер в сферата на технологиите на паметта, днес съобщи, че пуска на пазара 990 EVO Plus – най-новото допълнение към гамата водещи SSD дискове. Благодарение на поддръжката на PCIe 4.0 и най-новата технология NAND 990 EVO Plus е идеално решение за потребителите, които търсят подобрена производителност и енергийна ефективност на компютрите си. Оптимизиран за гейминг, бизнеса и креативната работа.
“Във всекидневието си имаме все по-голяма нужда от повече данни, тъй като споделяме изображения в социалните мрежи и гледаме видео с високо качество, – казва Хангу Сон, вицепрезидент на екипа „Memory Brand Product“ на Samsung Electronics. 990 EVO Plus е предназначен за потребители на настолни компютри и лаптопи, които имат нужда от по-бързи изчисления и повече памет“.

Подобрена производителност и енергийна ефективност 
990 EVO Plus е разработен на базата на десетилетия пионерски разработки в сферата на полупроводниците с доказана надеждност. Скоростта на последователно четене достига 7250 MB/s, скоростта на записване достига 6300 MB/s, което е с 50% повече от предишния модел 990 EVO. Производителността е подобрена благодарение на последната V-NAND технология на Samsung от осмо поколение и 5-nm контролер. Иновативен топлинен щит с никелово покритие минимизира риска от прегряване, което води до 73% повече енергийна ефективност от предишния модел. 
Моделът с 4 TB памет предлага водеща в индустрията скорост на случайно четене от 1050K IOPS и 1400K IOPS при случаен запис. Забележителната производителност почти достига нивото на SSD продуктите с DRAM, въпреки че не използва DRAM кеш, което прави продукта оптимално решение за игри и използване на изкуствен интелект, изискващи висока производителност.

Разширена памет
Нарастващата нужда от устройства за съхранение с висок капацитет възниква поради това, че работим с все по-големи файлове, редактираме видео във високо качество и играем модерни игри. За да отговори на текущите изисквания за обема на паметта, 990 EVO Plus предлага модел с капацитет от 4 TB, което надвишава капацитета на 990 EVO. 990 EVO Plus е снабден с интелигентната технология на Samsung TurboWrite 2.0, настроена за максимална производителност, висока скорост на прехвърляне на файлове и намаляне на лага.

Поддръжка на софтуера Samsung Magician
Софтуерът Samsung Magician е програма с инструменти за оптимизиране за подобряване на функционалността на всички SSD дискове на Samsung, включително 990 EVO Plus. Потребителите могат лесно и сигурно да опростят процеса на прехвърляне на данни за ъпгрейди на SSD. Освен това Samsung Magician защитава важни данни, следи състоянието на диска и предлага индивидуализирано оптимизиране на производителността.
За повече информация, включително подробности за гаранцията, посетете samsung.com/SSD или semiconductor.samsung.com/internal-ssd/. За потребителско ръководство за инсталиране на 990 EVO Plus в лаптоп или настолен компютър посетете https://semiconductor.samsung.com/consumer-storage/ssdupgrade/.

Спецификации на Samsung SSD 990 EVO Plus

	Категория
	Samsung SSD 990 EVO Plus

	Интерфейс
	PCIe® Gen 4.0 x4 / 5.0 x2 NVMe™ 2.01

	Форм-фактор
	M.2 (2280)

	Памет
	Samsung V-NAND 3-bit TLC

	Контролер
	Вътрешен контролер на Samsung

	Капацитет 2
	1 TB
	2 TB
	4 TB

	Скорост на последователно четене/записване 3,4
	До 7,150 MB/s, 6,300 MB/s
	До 7,250 MB/s, 6,300 MB/s
	До 7,250 MB/s, 6,300 MB/s

	Скорост на произволно четене/записване (QD32) 3,4
	До 850K IOPS, 1350K IOPS
	До 1000K IOPS, 1350K IOPS
	До 1050K IOPS, 1400K IOPS

	Управляващ софтуер
	Samsung Magician

	Шифроване на данни
	AES 256-bit Full Disk Encryption, TCG/Opal V2.0,

	
	Encrypted Drive (IEEE1667)

	TBW
	600 TB
	1200 TB
	2400 TB

	Гаранция 5
	Петгодишна ограничена гаранция 6



1 Марката NVM Express® е регистрирана търговска марка на NVM Express, Inc.
2 1 GB = 1 000 000 000 байта съгласно IDEMA. Определена част от капацитета може да се използва за системни файлове и поддръжка, поради което действителният наличен капацитет може да се различава от етикетирания общ капацитет.
3,4 Измерванията на последователната и произволната скорост са направени в IOmeter1.1.0. Производителността може да варира в зависимост от версията на фърмуера на SSD диска и хардуера и конфигурацията на системата.
Тестова конфигурация на системата: AMD Ryzen9 7950x 16-Core Processor CPU@4.5GHz, DDR5 4800MHz 16GBx2), OS-Windows 11 Pro 64bit, Chipset - ASRock X670E Taichi 
5 Samsung Electronics не носи отговорност за щети, включително за загуба на данни и друга информация, съхранявана в продукт на Samsung Electronics, или загуба на печалба или доход, понесена от потребителя. За повече информация за гаранцията посетете samsung.com/SSD или semiconductor.samsung.com/internal-ssd/.
6 Пет години или общо количество записани байтове в зависимост от това, кое настъпи по-рано. За повече информация за гаранцията вижте гаранционния документ, включен в комплекта.

###
За Samsung Electronics Co., Ltd. 
 
Samsung вдъхновява света и оформя бъдещето чрез трансформиращи идеи и технологии. Компанията предефинира сферите на телевизията, смартфоните, носимите устройства, таблетите, битовите уреди, паметта, медицинското оборудване, мрежовите системи и светодиодите и предлага безпроблемно свързано изживяване чрез екосистемата SmartThings и открито сътрудничество с партньори. За новини посетете Samsung Newsroom на адрес news.samsung.com. 

